Vrontianín luostari

Vrontianín luostari () eli Vrontáksen luostari (Μονή Βροντά, Moní Vrontá; myös Vrontán luostari) on ortodoksinen luostari Sámoksen saarella Kreikassa. Se sijaitsee saaren pohjoisosassa lähellä Vourliótesin ja Kokkárin kyliä.

Luostari on Sámoksen vanhin. Sen perustivat munkkiveljekset Iákovos ja Makários vuonna 1566 varhaisemman luostarin paikalle. Luostari on omistettu Neitsyt Marian syntymälle. Sen lisänimen arvellaan tulevan joko maita alueella omistaneesta Vrontáksen suvusta tai vuoriston ukkosista (kreik. vrontí). Vuonna 2011 luostarissa oli 16 asukasta.

Luostari on rakennettu vuorenrinteeseen noin 458 metrin korkeuteen. Luostarin kirkko eli katholikon on useampilaivainen ja varustettu kupolilla. Sitä ympäröi neliönmuotoinen luostarirakennus, jossa on kahdesta kolmeen kerrosta. Osa tästä rakennuksesta tuhoutui vuoden 2000 suurten metsäpalojen aikaan, ja sitä on kunnostettu.

Lähteet

Aiheesta muualla 

Anatolikí Sámos
Kreikan luostarit